Bruno Ederma

Bruno Karl Immanuel Ederma (sündinud Bruno Karl Immanuel Ederberg; 28. aprill 1900 Kuressaare – 31. oktoober 1976 Wiarton) oli eesti luterlik vaimulik.

Ta lõpetas 1918. aastal Tartu Aleksandri gümnaasiumi. Võttis osa Vabadussõjast.Eesti Kirik nr. 3. 1975 Tartu ülikooli usuteaduskonnas õppis ta 1918–1924. Prooviaastal oli ta Viljandi Pauluse koguduses. Ordineeriti õpetajaks 18. jaanuaril 1925.

Ederma oli Lääne-Nigula koguduse õpetaja aastatel 1925–1929 (olles ühtlasi usuõpetaja Haapsalus) ja Rakvere Kolmainu koguduse õpetaja 1929–1937. 1937–1941 oli Tallinnas sotsiaaltöötaja.

Läks 1941. aastal Saksamaale.

1949. aastal kolis USA-sse. USA-s olles astus kohaliku luterliku kiriku sisemisjoni töösse, asutades uusi kogudusi. Ta teenis aastatel 1952–1958 õpetajana California osariigis Norco väikelinnas. 1958–1961 teenis ta Abseconi linnakeses New Jersey osariigis. 

Alates 1961. aastast tegutses Kanadas kirikliku sotsiaaltöö korraldajana Scarborough's. Seal pani ta ka nurgakivi eesti vanadekodule. Ja oli ka EELK Toronto Peetri koguduse abiõpetaja.Lexicon deutschbaltischer Theologen seit 1920, Bearbeitet von Wilhelm NeanderKonrad Veem Eesti Vaba Rahvakirik Dokumentatsioon ja leksikon EVR Stockholm 1988 Alates 1973. aastast oli ta Kanadas Ontarios luteri koguduse hingekarjane.

Teoseid
Bruno Ederma on kirjutanud ka romaani kirikuõpetaja elust (pseudonüümi Endel Vihula all):
E. Vihula, Kalmunurme kirikuõpetaja päevik. Kaas: Axel Rossman, Tallinn: Eesti Kirik, 1936.
Die ethischen Forderungen der Bergpredigt und die Politik = Mäejutluse eetilised nõudmised ja poliitika: auhinnatöö / Bruno Ederberg; Tartu Ülikool, Tartu, 1923
Vaimulikke laule: noortele / valinud ja korraldanud B. Ederberg ja Nikolai Tann Tallinnas: Kristlik noorte naisühing, 1926
Hüüe : kristlikke kõnelusi eriti noortele / B. Ederberg ; [kaas: K. Krausberg] Tallinna : E. ev.-l. k. Noorsootöö sekretariaat, 1929–1931 
Jumalateenistus Rakwere Ew. Luteriusu kirikus 22. aprillil 1933 a. kell 19.00 Rakwere garnisoni kalmistule maetud kaitsewäelaste ja kodanikkude mälestamiseks / jutlustab Rakwere Ew. Luteriusu kirikuõpetaja B. Ederberg Rakvere: Rakvere Ev. Luteriusu kirik, 1933
Surnute mälestuspüha: lohutusmõtteid leinajaile / B. Ederberg; [kaas: K. Krausberg] Rakvere: Viru praostkond, 1933
"Käi minu järel!": 25 jutlust / korraldanud ja wälja andnud Paul Kuusik; Tallinn 1934 (9 autorit, üheks B. Ederberg) 
Lahkusud Eestis / B. Ederberg; Rakvere 1935
Eesti ev.-luteri kirik ja lahkusud / B. Ederberg Tartu: Tartu Ülikooli Usuteaduskond, 1935
Teod Jumala väes: Toyohiko Kagawa: tema elu Kristusele ja Jaapanile / D. Carola Barth; autoriseeritud tõlge saksa keelest: B. Ederma
Eesti Evangeeliumi Luteriusu kirikud / toimetanud B. Ederma, Asta Jaik; Tartu: K. Jaik, 1939
The Evangelical Lutheran Church of the Reformation of Absecon, New Jersey: Dedication Judica, March 15th, 1959 / Bruno I. Ederma
Vastutuuli / EELK Los Angelese Kogudus; Los Angeles: EELK Los Angelese Kogudus, 1950–1965, Toimetajad:... Bruno Ederma 1951 ESTER

 Isiklikku 
Tema isa Friedrich Wilhelm Ederberg oli Kaarma ja Kambja koguduste õpetaja. Poolvend Hermann Johannes Ederberg oli Hargla ja Koeru koguduste õpetaja. Onu Konstantin Thomson ja onupoeg Helmut Thomson olid Hageri Lambertuse koguduse õpetajad. Onupoeg Waldemar Thomson oli Pärnu Nikolai koguduse õpetaja.Friedrich Wilhelm Ederberg – 150

 Viited 

 Kirjandus 
Kristjan Luhamets. Friedrich Wilhelm Ederberg – 150. Eesti Kirik, 10. juuni 2009

 Välislingid 


Kategooria:Lääne-Nigula Püha Nikolause koguduse vaimulikud
Kategooria:Rakvere Kolmainu koguduse vaimulikud
Kategooria:Tartu Ülikooli usuteaduskonna vilistlased
Kategooria:Vabadussõja veteranid
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Eestlased Kanadas
Kategooria:Sündinud 1900
Kategooria:Surnud 1976